འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་གདུལ་དཀའ་
བཏུལ་ནས་བསྟན་པ་སྤེལ་བའི་
མདོ་བཞུགས་སོ། །
།གཡུང་དྲུང་ལྷ་ཡི་སྐད་དུ་ན། གུ་ནེ་ཁྲི་ཙེ་ནེ་གུང་སྨར། གང་ཟག་མི་ཡི་
སྐད་དུ་ན། སྟོན་པས་གདུལ་དཀའ་བཏུལ་ཞིང་བསྟན་པ་སྤེལ་བའི་མདོ། རྣམ་པ་
ཐམས་ཅད་མཁྱེན་པ་སྤྲུལ་པའི་སྐུ་ལ་ཕྱག་འཚལ་ལོ། །
༧ དེའི་ཚེ་དེའི་དུས་ན། མི་མཇེད་ཀྱི་འཇིག་རྟེན། ལྷོ་འཛམ་བུའི་གླིང་གི་དམིག །
སོག་ཁ་བོན་གྱི་འབྱུང་གནས་ཀྱི། གནས་མཆོག་དམ་པ་འོལ་མོ་ལུང་རིང་གི་བྱང་ཤར།
གཅན་གཟན་ཁྲོ་བོའི་གླིང་ཞེས་བྱ་བ། ཁྱི་ན་ཚུག་གི་ཡུལ་ཡོད་དེ། ཡུལ་དེ་ཡི་དབུས་
སུ། གྲོང་ཁྱེར་ཆེན་པོ་ཁྲོ་བ་ཞི་བདེ་གླིང་ཞེས་བྱ་བ་ཡོད་དོ། །དེ་ཡི་དབུས་སུ། སྐུ་
མཁར་བ་ལ་བིང་ཐོག་རྩེ་ཞེས་བྱ་བ་ཡོད་དོ། །དེ་ཡི་ནང་ན། སྔོན་གཅན་གཟན་གྱི་
རྒྱལ་པོ་ཁྲོ་བ་ལ། བུ་དགུ་ཡོད་པའི་གཅེན་པོ་ནི། མི་དང་འཚོས་པའི་བུ། ཀུ་ཀུ་ར་ཙ་
བྱ་བ་སྲིད་པས་བསྐོས་བཞག་གི་དུས་སུ་རྒྱལ་ས་རུ་བཏོན་པས། དེ་དང་མོན་མོ་བྷ་
ཏ་ལི་གཉིས་འཚོས་པ་ལས། བུ་གཉིས་བྱུང་བས། གཅེན་པོ་ཁྱི་ཁྱོན་དང་། གཅུང་པོ་
ཁྱི་ཐན་གཉིས་སུ་བྱུང་སྟེ། གཅེན་པོ་ཁྱི་ཁྱོན་ནི་གདུག་པ་གཅན་གཟན་དང་། ཕྲག་
245

གསུང་རབ་སྒོ་མཛོད་རིན་པོ་ཆེའི་གླེགས་བམ། 16
དོག་ཅན་གྱི་མཐའ་མི་གཉིས་འཚོས་པའི་བུ་ཡིན་ཀྱང་། ཅུང་ཙམ་ངང་ཐག་རིང་བས་
སྨྲ་བ་ལ་ཉན་དུ་ཡོད་པས། ཚིག་པ་ཡང་དུས་སུ་མིན་པས་མི་ཟ་བར་འགྲོ་བ་མི་ཡང་
འགྲོགས་སུ་བཏུབ་པ་ཙམ་ཞིག་བྱུང་སྟེ་རྒྱལ་ས་རུ་བཏོན་ནོ། །ཁྱི་ཐན་ནི་ཁྲོ་གཏུམ་ཆེ་
བ། ང་རྒྱལ་དྲེགས་པ། འདོད་ཆགས་ཆེ་བ། ངང་ཐག་ཐུང་བ། སྨྲ་བ་ཉན་ལོང་མེད་
པ། འགྲོ་བ་ཀུན་ལ་ཚིག་པ་ཟ་བ། འགྲོ་བ་མི་དང་བསྟུན་དུ་མེད་པ། གང་མཐོང་
རྒོལ་བ། གང་ཐུབ་གསོད་པ། རྒྱལ་ཁམས་ཆོལ་བུར་གཏོང་བ་ཞིག་བྱུང་སྟེ། ཞིང་
ཁམས་དེ་ཡི་ཕྱི་རོལ། ཐོད་དཀར་གྱི་ཡུལ་ནས་རྒྱལ་མོ་སྨད་འཚོང་མའི་ཡུལ་དུ་སྤྱུགས་
ནས་བཏང་ངོ༌། །གཅེན་པོ་རྒྱལ་བུ་དང་། དམངས་རིགས་གདོལ་པ་ཅན་གྱི་བུ་མོ་ས་
ར་བྷུ་མ་ལི་གཉིས་འཚོས་པ་ལས་བུ་བཞི་བྱུང་བ། ཀུ་ནེ་ར་ཙ་དང་། གུ་ལི་རལ་ཆེན་
དང་། ཀུ་བྷི་རྣ་ཙུག་དང་། གུ་ལ་གདོང་ཐུང་དང་བཞིར་བྱུང་སྟེ། དེ་ཡང་གཅེན་པོ་
གུ་ནེ་ར་ཙ་རྒྱལ་ས་རུ་བཏོན་ནས་རྒྱལ་པོ་རུ་བསྐོས་སོ། །དེ་ཡི་འོག་མ་གུ་ལི་རལ་ཆེན་
ནི། རྒྱལ་གྱི་བློན་པོ་རུ་བསྐོས་སོ། །དེ་ཡི་འོག་མ་གུ་བྷི་རྣ་ཙུག་ནི། ཚོང་དང་དམག་
གི་དེད་དཔོན་དུ་བསྐོས་སོ། །གཅུང་པོ་གུ་ལ་གདོང་ཐུང་ནི། འབངས་ཀྱི་འཁོར་དུ་
བསྐོས་སོ། །གཅེན་པོས་རྒྱལ་ས་བཟུང་ཞིང་། གཅུང་པོ་གསུམ་ལས་སོ་སོར་བུ་དྲུག་རེ་
བྱུང་སྟེ། དེ་ལས་ཚོ་ཆེན་བཅོ་བརྒྱད་དུ་གྱེས་སོ། །
དེ་ལས་གྱེས་པའི་ཡུལ་དེ་ཡི་མི་རྣམས་ནི། ལུས་པོ་མི་ལ་རིགས་པ། མགོ་བོ་གཅན་
གཟན་ལ་རིགས་པ། སྤྱན་མིག་ཟབ་པ། རྣ་བ་ཙོག་པ། གདོང་པ་ཐུང་བ། མཆེ་བ་
བཙིགས་པ། རལ་པ་ཡོད་པ། ཡ་ཐོད་ངན་པ། མ་མཆུ་རིང་བ། ལུས་པོ་མཉེན་པ།
བརྐྱངས་བསྐུམས་ཆེ་བ། ཁྲོ་གཏུམ་རྒོད་པ། ཤེད་མོང་རྫོགས་པ། དཔལ་རྩལ་ཆེ་བ།
མིག་རྩ་ཤེལ་བ། ཞེ་རྩ་སྤྱང་བ། ཚིག་པ་ཟ་བ། སྤྲོ་ལོ་རྒོད་པ། ཆགས་པ་ཆེ་བ། སྲེད་
པ་དམ་པ། སྒྲ་སྐད་གདུག་པ། གནམ་ལ་བྱ་ལྟར་རྙབ་པ། ས་ལ་བྱི་ལྟར་འཛུལ་བ།
246

མདོ་སྡེ།
༼ང༽
བསྟན་པ་སྤེལ་བའི་མདོ།
ཆུ་ལ་ཉ་ལྟར་རྐྱལ་བ། སེམས་ཅན་གང་མཐོང་གསོད་པ། ངོ་ཚ་ཁྲེལ་འཛེམ་མེད་པ།
ཐུབ་ཐུབ་ཀུན་ལ་སྡང་བ། མ་ཐུབ་དགྲ་རུ་བསླང་བ། མཐོང་མཐོང་ཀུན་དང་འགྲས་
པ། ངན་ཐབས་ལག་ཤེས་བཟོ་བ། དགེ་སྡིག་ངོ་མི་ཤེས་པ། སྐྱོན་ཡོན་ལུང་མ་བསྟན་
པ། བྱ་སྤྱོད་ཕྱིན་ཅི་ལོག་པ། ངན་ཐབས་གཡོ་སྒྱུ་ཆེ་བ། དགྲ་དང་རྐུན་བུ་གཏོང་བ།
ཐན་དང་ལྟས་ངན་བསྟན་པ། དགེ་ལ་རྒྱབ་ཀྱིས་ཕྱོགས་པ། སྡིག་པ་དང་དུ་ལེན་པ།
རྒྱུ་འབྲས་ཁྱད་དུ་གསོད་པ། དེ་ལྟ་བུའི་རྒྱལ་ཁམས་སུ་ཡོད་དོ། །དེ་ལ་རྒྱལ་པོ་གུ་ནེ་ར་
ཙ་དང་། རྒྱལ་པོ་ཁྲོམ་གྱི་གླིང་ནས། རྒྱལ་མོ་ཨ་ཤོལ་གཉིས་འཚོས་པ་ལས། མི་རབས་
གསུམ་གྱི་བར་དུ་ཆིག་རྒྱུད་དུ་བྱུང་སྟེ། དེའི་སྲས་གུ་ནེ་ཧོ་ཅི་ར་ཙ། དེ་ཡི་སྲས་གུ་ནེ་བྷ་
བ་ར་ཙ། དེ་ཡི་སྲས་གུ་ནེ་དར་མ་ར་ཙ་རྒྱལ་པོ་དེ་རྣམས་ཀྱི་རིང་ལ། ཤིན་ཏུ་གདུག་
རྩུབ་ཆེ་ནས། བློན་པོའི་ཚོགས་དང་དེད་དཔོན་གྱི་ཚོགས་དང་། འབངས་འཁོར་མང་
པོ་དང་བཅས་ནས། གདུག་པའི་གོ་མཚོན་རྣམས་བསྟར་ནས། དམག་མི་ཁྲི་ཕྲག་རེ་
དང་བཅས་ཏེ། དེ་ཡི་ཕ་རོལ་གྱི་རྒྱལ་ཁམས་རྣམས་སུ་འགྲོ་ནས། གཡུལ་ཆེན་འགྱེད་
དོ། །འཁྲུག་པ་བྱེད་དོ། །ནོར་རྫས་ཁྱེར་རོ། །བཙོན་བུ་ཁྱེར་རོ། །གང་བྱུང་གསོད་
དོ། །གཞན་ཡང་ཁོ་རང་གི་རྒྱལ་ཁམས་སུ་འདུག་ནས། ཇག་པ་འགྱེད་དོ། །འཇབ་བུ་
གཏོང་ངོ༌། །མཐོང་མཐོང་དགྲ་རུ་བསླང་ངོ༌། །མ་མཐོང་སོ་པ་བཞག་གོ །གང་ཐུབ་
བྲན་དུ་བཀོལ་ལོ། །མ་ཐུབ་ལམ་དུ་བཀུམ་མོ། །གཞན་ཡང་རི་དྭགས་དང་། གཡུང་
དྭགས་དང་། ཆུ་གནས་དང་། འདབ་ཆགས་དང༌། གཅན་གཟན་གྱི་རིགས་དང༌།
གནམ་ལ་འཕུར་དགུ་བསད་དོ། །ས་ལ་འཛུལ་བཅུ་བསད་དོ། །བར་ན་འགྲིམ་དགུ་
བསད་དོ། །གཞན་ཡང་འབྲུ་དང་། ཤིང་ཏོག་དང་། དཀར་གསུམ་གྱི་ཟས་སྤངས་
ནས། འོ་སྐོལ་གཅན་གཟན་གྱི་ཟས་སྐལ་ཤ་དང་ཁྲག་ཡིན་ཟེར་ནས། སྲོག་དབུགས་
ལ་ལོངས་སྤྱོད་བྱེད་དོ། །དེ་ལ་རྒྱལ་པོ་དར་མ་ར་ཙས། ཡང་ཡུ་བུའི་ཞིང་ཁམས་འདི་
247

གསུང་རབ་སྒོ་མཛོད་རིན་པོ་ཆེའི་གླེགས་བམ། 16
ན།
ཕ་ཡི་ཆོ་རིགས་གདུག་པ་གཅན་གཟན་ལས་ཆད་པ། མ་ཡི་ཆོ་རིགས་ཕྲག་དོག་
མི་ལས་ཆད་པ་ཡི། ངེད་རང་ཁྱི་ཁྱོན་གྱི་རིགས་ལས་སྟོབས་ཆེ་བ་མེད་ཅིང་། སྲིན་
པོའི་གྲོང་ཁྱེར་ལ་འགྲན་ཀྱང་ཕོད་པ་ཙམ་ཞིག་ཡོད་དེ། འདི་ཙམ་གྱི་གདུག་རྩུབ་ཆེ་
ན། རང་གཞན་མེད་ཀྱི་རྒྱལ་ཁམས་ཀུན་བརླག་པར་འདུག་པས། ད་ནི་མི་ཤེས་རྒྱུད་
འཇམ་པ་ཞིག་དང་སྲིད་སྦྲེལ་ན། རྒྱལ་རྒྱུད་འདི་ལས་ཟུར་འཇམ་པ་ཞིག་བྱུང་ཡང་
མི་དོག་འདུག་བསམ་ནས། ཚོང་གི་དེད་དཔོན་རྣམས་བརྫངས་ཏེ། ཡུལ་དེ་ཡི་བྱང་
ཕྱོགས་སུ་བརྫངས་པས། དྷ་བ་དྷ་རུ་བྱ་བའི་རྒྱལ་ཁམས་ཤིག་ན། རྗེའུ་རིགས་ཀྱི་རྒྱལ་
པོ་བློ་ལྡན་འོད་གསལ་བྱ་བའི་བུ་མོ། ལ་ལོ་གསེར་སྒྲོན་བྱ་བ་ཁབ་ཏུ་བཞེས་ནས། དེ་
དང་སྡེབ་པ་ལས་སྲས་གུ་ནེ་སེང་ང་ར་ཙ་བྱ་བ་ཞིག་འཁྲུངས་ཏེ། རྒྱལ་བུ་དེ་ནི་གཞན་
མ་ཡབ་མེས་རྣམས་དང་མི་འདྲ་བར། མིག་རྩ་བཀྲ་ལ་རྣ་བ་ཐུང་བ། གདོང་པ་རིང་
བ། མཆེ་བ་བསྙལ་བ། ཡ་ཐོད་བཟང་བ། མི་ལས་རིག་ཤེས་ཆེ་བ་ཞིག་བྱུང་སྟེ། དེ་
རྒྱལ་སར་ཕྱུང་ནས་བཀུར་བས། གཞན་བས་ཁྲོ་གཏུམ་ཆུང་ཞིང་ཀུན་ལ་བྱམས་པ་
ཞིག་བྱུང་ངོ༌། །གལ་ཏེ་གལ་མེད་དུ་བྱུང་ན། ཡབ་མེས་རྣམས་བས་སྟོབས་ཆེ་ལ།
ཤེད་མོ་རྫོགས་པ་ཞིག་བྱུང་སྟེ། དེར་རྒྱལ་ཁམས་ཀུན་ཀྱང་ཤིན་ཏུ་བསྟོད་ཅིང་བཀུར་
རོ། །
དུས་རེས་ཤིག་ཙམ་ན་རྒྱལ་བུ་དེས་ཡབ་ཡུམ་དང་། བློན་པོ་དང་དེད་དཔོན་ཀུན་
ལ་སྦྲན་བཏང་ནས་རྒྱལ་ས་རུ་ཚོགས་ཏེ་རྒྱལ་བུས་སྨྲས་པ། ཀྱེ་མ་གསོན་དང་རྒྱལ་པོ་
ཡབ་ཡུམ་དང་། བློན་འབངས་གཙོ་འཁོར་བཅས་པ་སྙན་གསན་འཚལ། འོ་སྐོལ་ཏ་
ཟིག་ཁྲོམ་པའི་གླིང་ཆེན་འདིར། དབལ་སོ་གངས་ཀྱི་ར་བར་སྐྱེས་མོད་ཀྱང་། ཏ་ཟིག་
རྒྱལ་པོ་ནོར་གྱི་བང་མཛོད་ན། ཅི་འདོད་ལོངས་སྤྱོད་ཕུན་སུམ་འཚོགས་མོད་ཅིང༌།
འགྲོ་བ་མི་ལ་དཀོར་ནོར་སྣ་ཚོགས་ཡོད། ཁྱད་པར་ཞབས་འདེགས་གྱི་ལིང་རྟ་ཕོ་
248

མདོ་སྡེ།
༼ང༽
བསྟན་པ་སྤེལ་བའི་མདོ།
ཡོད། འོ་སྐོལ་རྣམས་ལ་རྐང་ཁལ་ཞིག་ཀྱང་མེད། འདོ་བ་རྟ་ནི་སྔོན་ནས་བསྐོས་པ་
མེད། གལ་ཏེ་བསྒྲུབ་ཀྱང་ཁྱི་ཡིས་རྟ་མི་ཁྱགས། གལ་ཏེ་བསྒྲུབ་ཀྱང་མི་འགྲུབ་མ་
ཡིན་ཏེ། མ་བསྐོས་པ་ལ་ཀུན་གྱིས་མཚར་བཞད་བྱེད། མི་འཐད་པ་ལ་གང་ཡང་ཁ་
གཏོ་འཇལ། མ་བཅོས་ལས་ལ་འཇུས་ན་ཐན་སྣ་འབྱུང༌། མ་བྱིན་པ་ལས་བླང་ན་
འཁྲུག་པ་བསླང་། མི་ཚངས་པ་ལ་སྤྱོད་ན་དམ་ཚིག་ཉམས། མི་འགལ་བ་ལ་འཐབ་
ན་རང་སྲོག་ཆད། མི་གོ་བ་ལ་གཏམ་ན་ཁྲོ་ཚིག་འབྱུང༌། མི་འབྱུང་བ་ལ་བསླང་ན་
རང་ངོ་སྐྱེངས། མི་འཐད་པ་ལ་བསྟུན་ན་རང་སྨ་ཕབ། དེ་ཡང་སྲིད་པའི་གཏམ་རྒྱུད་
ནང་དུ་སྣང་། དེ་ཕྱིར་འགྲུབ་ཀྱང་མཚར་བཞད་རྩེད་མོའི་རྒྱུ། གཅན་གཟན་བཀོལ་
ཡང་ཕ་སྤུན་ཁྲོ་ཚིག་ཟ། ལར་ཡང་ཕ་སྤུན་ཉམ་ཆུང་བཀོལ་ན་ལོད། འདབ་ཆགས་
བཀོལ་ཡང་སྦུངས་ཆུང་འདབ་མི་ཁྱོགས། ཉ་སྲམ་གྱུར་ལ་ཞོན་བས་སྐམ་མི་བསྒྲོད།
རི་དྭགས་རྣམས་ནི་རང་སྐྲག་མཐའ་ལ་ཡར། གཡུང་དྭགས་རྣམས་ནི་དམུ་འཐུམ་
མགོ་བོ་འཁོར། རང་རེ་རྐང་འགྲོས་བྱས་པའི་ས་ཆོད་ཆུང༌། རྔ་མོ་བཙན་ཐབས་
གལ་མེད་བྱས་གྱུར་ཡང་། ཡི་གར་མ་མོས་མཁུན་པ་ཇེ་ཆེ་ཆེ། སྲིད་པའི་ལུགས་དང་
མཐུན་པར་འགོ་མི་ཉན། ལར་ཡང་འོ་སྐོལ་གླིང་འདིར་སྐྱེས་པ་ལ། ནང་གླིང་བར་
གླིང་རྣམས་ནི་ག་ལ་བ། ཕྱི་ཡི་གླིང་ཆེན་ཙམ་ཞིག་མ་ཐོབ་པར། རྒྱ་མཚོའི་ཁུགས་
སོ་དོང་ཙེ་ཙམ་ཞིག་གི། ཡུལ་ཆུང་མཐའ་འཁོབ་གླིང་ཕྲན་འདི་བཞིན་ཐོབ། གཅན་
གཟན་ཁྲོམ་
་པས་མཐོང་ན་མི་ལ་འདྲ། ཡན་ལག་སུག་བཞི་བཙུག་ནས་མི་འགྲོ་ཙམ།
འགྲོ་བ་མི་ཡིས་མཐོང་ན་ཁྱི་ལ་འདྲ། རྔ་མ་ཁུར་ནས་རལ་པ་མི་བསིག་ཙམ། གང་
ཡང་མིན་པའི་འཆོལ་མིན་འདི་འདྲ་བ། སྲིད་པ་ཕྱྭ་ཡིས་མ་བསྐོས་གཅིག་ཀྱང་མེད།
གཞན་དག་བསྐོས་པ་ཐམས་ཅད་ལེགས་ཏེ་མཆིས། འོ་སྐོལ་རྣམས་ཀྱི་བསྐོས་པ་འདི་
མ་ཉན། འཛམ་གླིང་སོག་ཁར་སྐྱེས་པ་འདྲ་འདྲ་ལ། གཞན་གྱི་བྱ་བ་མང་དུ་ཡོད་མོད་
249

གསུང་རབ་སྒོ་མཛོད་རིན་པོ་ཆེའི་གླེགས་བམ། 16
ཀྱང༌། སྡུག་བསྔལ་ལྷག་པར་འཐབ་རྩོད་ལས་འདི་ཐོབ། ཡག་ན་ཇག་ཡག་ནོར་ཐོབ་
སྟངས་མ་ལོན། ཉེས་ན་དམག་དཔོན་གྱ་ཉེས་དམག་མི་ཕུང་། ཐོབ་ཤོར་མཚམས་
ན་དཔའ་བོའི་ཤེད་མོང་ཟད། རི་ཐང་མཚམས་ན་སྡར་མའི་བྱིན་པ་འདར། གཅེས་
པའི་བུ་དང་དམར་བའི་སྤུན་ཟླ་ལུས། རི་དྭགས་གླིང་དུ་ཕྱིན་པའི་གསོད་ལུགས་བྱེད།
རང་ཡང་ཤ་ཚ་རྗེས་སུ་འགྱོད་པ་སྐྱེ། དེ་འདྲ་མང་ན་གཏན་གྱི་ཆུས་ཀྱང་འཆོར། མ་
བརྩོད་བསྡད་ཀྱང་ལྟོ་རྒྱབ་ཚེ་མི་འཕྱིད། ཀྱེ་མ་ཀྱི་ཧུད་ཟ་མ་སྙིང་རེ་ན། འདི་བས་
ལས་ཤིག་བྱ་རྒྱུ་མེད་པ་ན། རྒྱལ་ཁམས་མངའ་རིས་ཐམས་ཅད་ཀུན་སྤང་ལ། ངེད་
རང་གཅན་གཟན་ཁྲོམ་པའི་ཡུལ་ལ་འགྲོ། འོན་ཀྱང་ལྟོ་རུ་ཟ་རྒྱུ་རྙེད་ལགས་ཀྱང་།
རྒྱབ་ཏུ་གོན་པའི་གོས་ཀྱང་མི་ཕྱིད་འདུག །ཁོང་རྣམས་དག་ལ་སྤུ་མཚན་དྲ་མ་ཡོད།
འོ་སྐོལ་རྣམས་ལ་སྤུ་ཡོད་གཅིག་ཀྱང་མེད། གཅེར་བུ་ནགས་ཚལ་འགྲིམ་ཀྱང་ཚེ་མི་
ཕྱིད། མང་ན་དབུ་ནག་མི་ཡི་ཐན་དུ་མཐོང་། རང་རེས་ཕ་སྤུན་མཐོང་ན་བདའ་
དེད་བྱེད། གཅིག་བུར་འཁྱམས་ནའང་རང་ཉིད་ཡི་ག་རྨོངས། ལར་ཡང་ཆུས་ཆུང་
རང་ཡུལ་སྤང་ན་ལོད། མི་བདེ་བྱུང་ཡང་སྡུག་བསྲན་ཡུན་དུ་བསྐྱེད། བློ་མང་གྲོས་
ཆུང་སྔ་ན་འདུག་ཆུས་ལད། ཡང་ན་འདི་ལ་མ་ཡིན་ནང་རོལ་ན། དབང་ཆེན་རྒྱལ་
པོ་མངའ་དབང་ཅི་འདྲ་བཞུགས།ས། དབང་བསྒྱུར་མངའ་དབང་ཙམ་ཞིག་བཞུགས་པ་
ན། མངའ་བཙན་དེ་ལ་ལུང་ཞིག་ཞུ་རུ་འགྲོ། ཡང་ན་ཅི་འདྲའི་ཐབས་ཤིག་ཤོམས་པ་
འཐད། ངེས་རང་རྒྱལ་བློན་གཙོ་འཁོར་བཀའ་གྲོས་མཛད། གལ་ཏེ་འདི་ལས་ཐབས་
དང་བློ་མེད་ན། བདག་ནི་རྒྱལ་ཁམས་ཤིག་ཏུ་འཁྱམ་དུ་འགྲོ། ཞེས་རྒྱལ་བུས་སྨྲས་པ་
ལ།
རྒྱལ་པོ་ཡབ་ཀྱིས་ཞལ་ནས་གསུངས་པ། ཉོན་ཅིག་རྒྱལ་བུ་བློན་འཁོར་བཙུན་མོ་
རྣམས། འོ་སྐོལ་ཏག་ཟིག་ཁྲོམ་པའི་གླིང་འདི་ལ། ས་བཅད་ཡུལ་དབང་སྐྱེ་ས་ཞན་
250

མདོ་སྡེ།
༼ང༽
བསྟན་པ་སྤེལ་བའི་མདོ།
པ་མིན། ངེད་རང་གནམ་གྱིས་བསྐོས་པའི་ལས་དབང་ཡིན། གཞན་དག་རྒྱལ་པོའི་
ཞབས་སུ་འོ་སྐོལ་མེད། ་སྐོལ་ཞིང་ཁམས་འདི་ཡི་ནུབ་ཕྱོགས་ན། དམུ་རིགས་
འཕྲུལ་གྱི་རྒྱལ་པོ་མ་གཏོགས་པས། གཞན་མ་རྒྱལ་པོ་རྣམས་དང་འདྲ་འདྲ་ཡིན།
ཞིང་ཁམས་མི་ངན་གཅན་གཟན་ཁྲོམ་པའི་གླིང་། གཞན་དག་གང་གིས་བརྒལ་དང་
གླགས་མི་རྙེད། རང་ཉིད་བཙན་ལ་འདུག་ཅིང་གཞན་ལ་རྒོལ། བཙན་པོ་ཡ་མེད་
ངེད་རང་གླིང་ཡིན་མོད། རྐང་ཁལ་རྔ་མོ་དག་བས་བཟང་བ་མེད། ཉ་ར་གསོ་གསན་
མི་དགོས་ཐེག་སྟོབས་ཆེ། མོས་པའི་ཡུལ་ན་གཤོག་འཐོག་བྱ་བས་མགྱོགས། མ་མོས་
ཡུལ་ན་རྨིག་འཐོག་གླང་བས་བུལ། རྔ་མོ་རྔེལ་གྱི་སྤུ་ཡི་སྲིན་བལ་བཤོ། འཇམ་པའི་
གོས་ལ་དེ་བས་ལེགས་པ་མེད། ཟས་ནོར་ལོངས་སྤྱོད་ངེད་རང་རྣམས་ལ་ཡོད། ཡུལ་
མཁར་ས་ཞིང་འདོད་ཀྱང་རང་ལ་ཡོད། དེ་བས་གཞན་གྱི་རྫས་ལ་སྨོན་མི་དགོས།
ཅུང་ཙམ་བདག་ཅག་ཡན་ཆད་རྒྱལ་པོ་རྣམས། ཁྲོ་གཏུམ་ཟུར་ཙམ་ཆེ་བས་ཀུན་ལ་
སྡང་། ཕྱི་ནང་མེད་པར་ང་རྒྱལ་ཚིག་པ་ཟ། རྒྱལ་བུ་ཁྱོད་ནི་དེ་དང་མི་འདྲ་བར། དེ་
བས་བག་ཡོད་སོས་དལ་ཡོངས་ལ་བྱམས། དགོས་པའི་དུས་ན་ཡབ་མེས་གོང་བས་
ལྷག །།ད་ནི་རྒྱལ་བློན་གཙོ་འཁོར་འཛོམ་པ་ཡིན། ཕ་མལ་བུས་འ